చెన్నై అమ్మాయితో అఖిల్ డేటింగ్?
స్టార్ హీరో కొడుకుగా తెలుగు ఇండస్ట్రీలోకి ఎంట్రీ ఇచ్చాడు అఖిల్.
TNN | Updated:
May 14, 2016, 09:55AM IST
స్టార్ హీరో కొడుకుగా తెలుగు ఇండస్ట్రీలోకి ఎంట్రీ ఇచ్చాడు అఖిల్. మొదటి సినిమానే అట్టర్ ప్లాఫ్ అయి పెద్ద షాక్ ఇచ్చింది. దీంతో రెండో సినిమా విషయంలో అంత త్వరగా నిర్ణయం తీసుకోలేకపోతున్నాడు. నాగార్జున కూడా రంగంలోకి దిగి అఖిల్ కోసం డైరెక్టర్లను, కథలను వెతికే పనిలో పడ్డాడు. వంశీ పైడిపల్లి చెప్పిన కథ నచ్చకపోవడంతో అఖిల్ కాదన్నాడు. మొదటి సినిమా ఇచ్చిన షాక్ నుంచి ఇంకా తేరుకోలేక రెండో సినిమా విషయంలో ఆచితూచి అడుగులు వేయాలని భావిస్తున్నట్టున్నాడు అఖిల్. కాగా అతని గురించి ఓ ఆసక్తికరమైన విషయం ప్రస్తుతం ఫిల్మ్ ఇండస్ట్రీలో ఒకరి నుంచి ఒకరికి షేర్ అవుతోంది. ఇప్పటికే ఒక హీరోయన్ తో నాగ చైతన్య ప్రేమ వ్యవహారం నడుపుతున్నాడని వార్తలు వచ్చాయి. ఇప్పుడు అఖిల్ కూడా చెన్నైకి చెందిన ఓ వ్యాపారవేత్త కూతురితో డేటింగ్ లో ఉన్నట్టు తెలుస్తోంది. చెన్నైలో వారిద్దరూ తరచూ షికార్లు కూడా చేస్తున్నారట. ఆ అమ్మాయి బాగా ధనవంతురాలే కాదు, చాలా అందగత్తె కూడానట. ఆ వ్యవహారం ఎంత వరకు వెళుతుందో చూడాలి.